Cosme er et EU-program til forbedring af virksomhedernes konkurrenceevne, navnlig små og mellemstore virksomheder (SMV'er). Det bygger på iværksætter- og innovationsprogrammet for 2007-2013, som blev oprettet under rammeprogrammet for konkurrenceevne og innovation. Det søger at optimere forbindelserne med andre af EU's udgiftsprogrammer, navnlig de europæiske struktur- og investeringsfonde og Horisont 2020, som omfatter de innovationsaktiviteter, der tidligere var en del af iværksætter- og innovationsprogrammet.

I Cosme-forordningen præciseres det, at mindst 60 % af det samlede budget (1,4 mia. EUR) bør tildeles de finansielle instrumenter for 2014-2020.

Finansieringsafgørelsen om støtteforanstaltninger omfatter et bidrag på 7 725 000 EUR, der indgår i budgetpost 02 02 01 i Den Europæiske Unions almindelige budget for 2017.

c) budgetpost 02 02 01 for alle andre driftsudgifter: 134 588 560 EUR

Cosme-budgettet gennemføres via fire budgetposter med de bevillinger, der er specificeret i finansieringsafgørelserne for 2017.

Det samlede planlagte budget for Cosme i 2014-2020 (syv år) er på 2,3 mia. EUR, inklusive administrationsomkostninger. De finansielle forpligtelser forventes at stige gradvist frem til 2020 (programmets sidste år). Der udarbejdes et årligt arbejdsprogram med ledsageforanstaltninger for hvert år.

Denne rapport giver et overblik over gennemførelsen af Cosme-budgettet i 2017 som krævet i forordningen. I betragtning af mange projekters flerårige karakter blev det besluttet at udsætte offentliggørelsen for at give mulighed for at medtage omfattende resultater og data i rapporten. Rapporten omfatter støtteforanstaltninger, administrationsudgifter samt aktiviteter for 2018 som angivet i de relevante projektoversigter.

Kommissionen er ansvarlig for den overordnede gennemførelse af Cosme. Det første mål gennemføres via de finansielle instrumenter, der er betroet Den Europæiske Investeringsfond (EIF). Foranstaltninger under mål 2, 3 og 4 er i vid udstrækning uddelegeret til Det Europæiske Innovationsråd og Forvaltningsorganet for SMV'er (Eismea) (tidligere "EASME"). Indirekte forvaltning gennem internationale organisationer sker også for visse analyse- og benchmarking-aktiviteter.

I 2016 søgte virksomheden investeringer som støtte til klinisk validering af denne innovative teknologi og også til at investere i markedsføring og sænke produktionsomkostningerne. Panakés, en EIF-støttet venturekapitalfond, der er specialiseret i medicinalfirmaer, investerede i Echolight og hjalp virksomheden med at ansætte en række forskere til at gennemføre kliniske undersøgelser på 15 forskellige hospitaler i hele Europa.

For at afhjælpe dette har virksomheden Echolight — som er baseret i Puglia, Italien — udviklet REMS-teknikken (Radiofrekvens Echography Multi Spectrometry), som er en innovativ, patenteret løsning til diagnosticering af osteoporose på et tidligt tidspunkt gennem strålingsfri ekkografi. Ved prøven kan knoglestyrken vurderes på mindre end fem minutter. Echolight tilbyder også en pålidelig, tilgængelig og omkostningseffektiv ikkeioniserende overvågningsløsning.

Succeshistorie: Echolight (modtaget investering via Cosmes egenkapitalfacilitet for vækst)

Samlet forventet investeringsbeløb for støtteberettigede endelige modtagere: over 771 mio. EUR (ved udgangen af 2018 havde 38 støtteberettigede endelige modtagere i 12 lande modtaget 289 704 756 EUR). I denne periode bidrog egenkapitalfaciliteten for vækst også til det paneuropæiske venturekapitalfondsprogram (VentureEU), der blev lanceret for at tackle flaskehalse inden for venturekapitalfinansiering i EU. Den største modtager var Axon Partners Group.

Antal operationer: Syv undertegnet af EIF (tre i 2017, fire i 2018), hovedsagelig med henblik på oprettelse af vækst- og ekspansionsfonde, men også flertrinsfonde, med i alt 15 transaktioner ved udgangen af 2018 (10 for fonde i vækst- og ekspansionsfasen, fire for flertrinsfonde, der opererer med InnovFin-egenkapitalfaciliteten for forskningsuddannelsens første trin, der blev oprettet under Horisont 2020).

I takt med at virksomheden vokser, har dens formand, Dimitris — som selv er fjerde generation af landbrugere — søgt finansiering gennem Eurobank i form af et EU-garanteret lån med støtte fra EIF under Cosmes lånegarantifacilitet og EFSI. "På grund af stigende efterspørgsel var vi nødt til at sikre forsyninger af råstoffer og udvide vores partnerskaber. Vi var virkelig nødt til at øge vores kapacitet. Det var ikke let at sikre finansiering, og den støtte, vi modtog, var af afgørende betydning i denne henseende".

I tæt samarbejde med akademiske institutioner sigter virksomheden mod at bringe forbrugeren så tæt som muligt på kilden med fuld gennemsigtighed, respekt for miljøet og en stærk social dimension. Al emballage er f.eks. bomuldsbaseret, hvorved plastmaterialer undgås

Agrifarm, der blev grundlagt i 2014, har indført en innovativ form for fælles produktion og standardisering af landbrugsprodukter, der dyrkes naturligt — hovedsagelig bælgfrugter og ris. Produktionen er baseret på intelligent landbrugsforvaltning, bevarelse af naturressourcer og uden omfattende brug af gødningsstoffer og pesticider. Virksomheden stiller ekspertise til rådighed for landbrugere, køber deres produktion og eksporterer den til Det Forenede Kongerige, USA, Canada og Italien og opbygger et stærkt tillids- og troværdighedsforhold til producenterne på et ofte ustabilt marked.

Ved udgangen af 2018 var der undertegnet 117 garantiaftaler med 93 finansielle formidlere (23 nye aftaler undertegnet i 2017, 24 i 2018) i 28 lande (24 EU-lande og fire tredjelande) til et samlet beløb på 1,2 mia. EUR, og lånegarantifaciliteten havde allerede ydet ca. 22,8 mia. EUR til 414 739 SMV'er i 27 lande. For de 117 transaktioner, der blev undertegnet ved udgangen af 2018, forventes der at blive stillet mere end 36 mia. EUR til rådighed for SMV'er.

Der blev indgået forpligtelser for 114,5 EUR til lånegarantifaciliteten og 124,4 mio. EUR til egenkapitalfaciliteten for vækst.

·Næsten 60 % mente, at den ville hjælpe dem med at bevare eller skabe job.

·90 % af kunderne sagde, at de forventede, at deres markedssituation ville forbedres takket være netværksstøtte.

Næste skridt: cementere de hidtidige fremskridt og forberede næste fase under rammen for perioden efter 2021.

·Netværkspartnerskaber hjalp SMV-kunder fra alle netværkslande med at indgå over 5 700 internationale partnerskabsaftaler med udenlandske virksomheder.

Endelig blev workshoppen om bankunionen og kapitalmarkedsunionen, der blev afholdt i 2018, anset for at være en succes. Den havde deltagelse af mere end 20 eksperter, som hjalp med at formulere en liste over anbefalinger.

Kommissionen fortsatte også med at opdatere og fremme webstedet Acces2Finance , der giver SMV'er oplysninger om, hvordan man får adgang til finansiering fra 10 forskellige EU-programmer i 42 lande. Den hjalp også SMV'er med at søge finansiel støtte fra EU til ren teknologi og klima i overensstemmelse med Cosmes klimamål. Antallet af websidevisninger var 640 000 i 2017 og 631 000 i 2018.

Andre aktiviteter (disse oplysninger dækker 2017 og 2018)

Over 400 SMV'er har allerede nydt godt af tjenester vedrørende IP-prædiagnosticering og forbedret adgang til patentbeskyttelse for innovative SMV'er i EU gennem IPA4SMV-projektet. En af disse tjenester er gratis IP-prædiagnosticering med en verificeret IP-ekspert, som leverer en skræddersyet rapport om IP-forretningsstrategi og anbefalinger til, hvordan aktiverne kan udnyttes effektivt og sikkert. Dette gælder for øjeblikket for SMV'er, der er registreret i Østrig, Danmark, Frankrig, Tyskland, Grækenland, Irland, Italien, Letland, Nederlandene, Spanien og Sverige.

Omkring 90 % af de SMV'er, der nød godt af denne tjeneste, sagde, at den foreløbige rapport om IP-prædiagnosticering er en nyttig ressource til at definere og gennemføre deres strategi for IP-beskyttelse og -udnyttelse, og mere end 90 % sagde, at de ville anbefale tjenesten til andre innovative SMV'er.

For at støtte skabelsen af et innovationsvenligt erhvervsklima og den europæiske økonomis overordnede konkurrenceevne udviklede InnoBroker-projektet en forretningsmodel for innovationsformidlere (Innovation Procurement Broker), som letter udbud vedrørende innovative varer og tjenesteydelser ved at samle ordregivende myndigheder, leverandører af innovation (med særligt fokus på SMV'er og nystartede virksomheder), investorer og forskere. Forretningsmodellen for innovationsformidlere og de vigtigste resultater af pilotprojekterne blev præsenteret online den 30. juli 2020. Registreringen findes på:

→ www.innobrokers.eu og

→ https://innovation-procurement.org/innobrokers/ .

2.3Mål C: Forbedring af rammebetingelserne og konkurrenceevnen

I Cosme-forordningen fastsættes det, at 11 % af det samlede budget bør afsættes til forbedring af rammebetingelserne og konkurrenceevnen.

I 2017 blev der afsat 33 mio. EUR til dette mål.

De finansierede foranstaltninger havde til formål at: a) fremskynde udbredelsen af big data, b) hjælpe med at oprette digitale B2B-platforme i Europa, c) skabe strategiske klyngepartnerskaber for investeringer i intelligent specialisering, d) fremme internationaliseringen af klynger, e) forbedre samarbejdet om færdigheder mellem centrale strategiske økonomiske sektorer i EU, f) støtte overvågningen af den digitale omstilling og centrale støtteteknologier, g) fremme samarbejdet mellem europæiske iværksætterregioner og h) fremme turisme og lokal og regional udvikling.

Klynger (disse oplysninger dækker 2017 og 2018)

For at styrke industriens konkurrenceevne og investeringer i EU gennem tværregionalt samarbejde støtter Cosme de europæiske strategiske klyngepartnerskaber for investeringer i intelligent specialisering (ESCP-S3). Disse partnerskaber letter klyngesamarbejde på områder, der vedrører regionale strategier for intelligent specialisering, og bidrager til at øge industriens engagement gennem deres platform for intelligent specialisering for industriel modernisering. Formålet med ESCP-S3 er at tilskynde til samarbejde mellem virksomheder, navnlig SMV'er, og deres interaktion med teknologicentre både i klyngen og på tværs af regioner og sektorer for at hjælpe dem med at iværksætte fælles foranstaltninger og investeringsprojekter, der kan hjælpe dem med at modernisere og forbedre deres erhvervsklima.

Clusters Go International i forsvarssektoren og sikkerhedssektoren hjalp de europæiske forsvars- og sikkerhedsrelaterede klynger og erhvervsnetværksorganisationer med at a) intensivere det grænseoverskridende samarbejde med industriklynger, der ikke er forsvarsrelaterede, og b) udvikle og gennemføre fælles strategier for teknologier, produkter og tjenester med dobbelt anvendelse for lande uden for EU. Ved at styrke samarbejdet mellem klynger og virksomhedsnetværk og bidrage til at udforme europæiske strategiske klyngepartnerskaber mere strategisk på europæisk plan hjalp denne foranstaltning europæiske SMV'er, navnlig i den europæiske forsvars- og sikkerhedssektor, med at få adgang til nye globale værdikæder.

Turisme

Der blev gennemført en undersøgelse for at analysere, i hvilket omfang de europæiske struktur- og investeringsfonde støttede turismeaktiviteter i 2012-2018. Konklusionen lød, at der stadig er stor efterspørgsel fra de nationale og regionale myndigheders side efter turismerelaterede projekter, og der blev fremsat en række anbefalinger for den næste programmeringsperiode (2021-2027).

Et andet projekt — initiativet vedrørende fremtrædende europæiske turistmål (EDEN) — støttede kampagner for at øge antallet af besøgende (både i og uden for EU) til EDEN-destinationer. Det øgede også bevidstheden om bæredygtig turisme og mere ansvarlige rejsemuligheder. De vigtigste modtagere af de 12 samfinansierede projekter var ministerier eller nationale turismemyndigheder, som underskrev tilskudsaftaler af en varighed på 15 eller 18 måneder.

Fremskyndelse af udbredelsen af big data og støtte til oprettelsen af B2B-digitale platforme i Europa

Denne foranstaltning har til formål at fremskynde udbredelsen af big data og støtte etableringen af B2B-platforme i Europa. Undersøgelsesteamet udviklede to tekniske pilotprojekter for at forbedre dataudvekslingen sammen med en analyse af lovgivningsmæssige hindringer og markedsmangler, som dannede grundlag for udarbejdelsen af politiske anbefalinger. De to pilotprojekter, en for hver sektor, blev præsenteret og drøftet med eksperter på workshopper, der fandt sted mellem april 2019 og oktober 2020.